
מישיבת ועדת הפנים והגנת הסביבה

יום שני, כ"ב באדר ב', התשע"א (28/03/2011) בשעה 16:00
סדר היום:  

​

1.
הצעת חוק הלוואות לדיור (תיקון מס'' 12) (הלוואה נוספת והשתתפות בהחזרי הלוואה), התשע"א-2011 של חה"כ יצחק וקנין, חה"כ אמנון כהן, חה"כ אורי אריאל, חה"כ אנסטסיה מיכאלי, חה"כ אורלי לוי אבקסיס, חה"כ משה גפני, חה"כ אורי מקלב, חה"כ רוחמה אברהם-בלילא, חה"כ שלמה מולה, חה"כ ציון פיניאן, חה"כ אלי אפללו, חה"כ אברהם מיכאלי, חה"כ דניאל בן-סימון, חה"כ מרינה סולודקין, חה"כ יעקב אדרי, חה"כ דוד אזולאי, חה"כ עתניאל שנלר, חה"כ מגלי והבה, חה"כ אורי אורבך, חה"כ אלכס מילר, חה"כ ליה שמטוב, חה"כ יואל חסון, חה"כ אריה ביבי, חה"כ דוד רותם, חה"כ משה (מוץ) מטלון, חה"כ פניה קירשנבאום, חה"כ מירי רגב, חה"כ אופיר אקוניס, חה"כ יוליה שמאלוב-ברקוביץ. (פ/254)

2.
הצעת חוק הלוואות לדיור (תיקון - הלוואה והשתתפות בהחזרים לרוכשי דירה ראשונה), התשע"א-2010 של חה"כ משה גפני, חה"כ אורי מקלב (פ/2779)
 
רביזיה של חבר הכנסת זאב אלקין.

נכחו:

חברי הוועדה:

דוד אזולאי – היו"ר

יעקב אדרי

ניצן הורוביץ

ציון פיניאן

איברהים צרצור

מוזמנים:
אריאל אטיאס – שר השיכון והבינוי

חה"כ זאב אלקין

חה"כ משה גפני

חה"כ יצחק וקנין

ייעוץ משפטי:

עידו בן-יצחק
מנהלת הוועדה:

יפה שפירא

רשמת פרלמנטארית:
אתי אפלבוים

הצעת חוק הלוואות לדיור (תיקון - הלוואה והשתתפות בהחזרים לרוכשי דירה ראשונה), התשע"א-2010 של חה"כ משה גפני, חה"כ אורי מקלב (פ/2779)

רביזיה של חבר הכנסת זאב אלקין
היו"ר דוד אזולאי:

אני פותח את ישיבת ועדת הפנים והגנת הסביבה. על סדר-היום: בקשת רביזיה של חבר הכנסת זאב אלקין, יו"ר הנהלת הקואליציה. 


בבקשה אדוני. 

זאב אלקין:
תודה רבה אדוני היושב ראש. התייעצתי עם אנשי משרד האוצר שנמצאים כרגע בחוץ ועל-פי בקשתם, אני מבקש להוריד את שתי הרביזיות שלי כמו שהן בלי שום שינויים. 

יעקב אדרי:


ובא לציון גואל. מי בעד?

שר השיכון והבינוי אריאל אטיאס:


בשביל זה היית צריך  לגרור אותי לפה?

זאב אלקין:


לך אני לא צריך לספר שמקבלים החלטות לא הגיוניות.

ציון פיניאן:


השר אטיאס, הכול נסגר במעלית. 

היו"ר דוד אזולאי:
רבותיי, אני רוצה להודות לחבר הכנסת אלקין על-כך שהוריד את הרביזיה וחסך מאיתנו הצבעה. 

יעקב אדרי:

לא היתה לו ברירה. 

היו"ר דוד אזולאי:
אני לא רוצה התנצחויות עכשיו.

יעקב אדרי:

אני אומר דברים איך שאני מבין אותם.

היו"ר דוד אזולאי:

אני רוצה להודות לכל החברים שבאו. 

אני באמת רוצה להודות לחברים מהאופוזיציה שבאו לתמוך בהצעת החוק הזאת.

אלקין, אנחנו אתה מוריד את הרביזיה ואנחנו נשארים עם הצעת החוק.

זאב אלקין:
אני מוריד את הרביזיה.

היו"ר דוד אזולאי:

תודה רבה. 

אם כך ההצעה מאוחדת ואנחנו מעבירים אותה לקריאה ראשונה. 

תודה רבה לכולם, הישיבה נעולה. 

(הישיבה ננעלה בשעה 16:10)

